கேள்வி: தேவதாஸ் (1953 திரைப்படம்) பற்றி விளக்கவும்.
பதில்: தேவதாஸ் 1953 ஆம் ஆண்டு வெளிவந்த திரைப்படமாகும். இது தமிழ், தெலுங்கு என இரண்டு மொழியிலும் எடுக்கப்பட்ட படமாகும். தமிழில் தேவதாஸ் எனவும் தெலுங்கில் ''தேவதாசு'' எனும் பெயரிலும் வெளிவந்தது. இப்படம் சரத்சந்திர சட்டோபாத்யாயா 1917இல் எழுதிய தேவதாஸ் என்ற புதினத்தின் அடிப்படையில் இது படமாக்கப்பட்டது. சாரங்கபாணி திரைக்கதை எழுத, வேதாந்தம் ராமைய்யா இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், எம். என். நம்பியார், சாவித்திரி (நடிகை) மற்றும் பலரும் நடித்திருந்தனர். இப்படத்திற்கு சி. ஆர். சுப்பராமன் இசையமைக்க, பி. வி. நாராயணன் படத்தொகுப்பு செய்தார். பி. எஸ். ரங்கா ஒளிப்பதிவு செய்தார். இப்படம் தெலுங்கு தமிழ் என இரு மொழிகளிலும் தயாரிக்கபட்டது. இரண்டிலும் சில நடிகர்கள் மாறுபட்டனர். இரண்டு பதிப்புகளிலும் அக்கினேனி நாகேஸ்வர ராவ், சாவித்திரி (நடிகை), லலிதா ஆகியோர் முக்கிய வேடங்களில் நடித்தனர்; துணை வேடங்களில் எஸ். வி. ரங்கராவ், சி. எஸ். ஆர். ஆஞ்சநேயுலு, துரைசாமி, சுரபி கமலாபாய் ஆகியோர் நடித்தனர். இந்தத் திரைப்படம் தெலுங்கு மொழியில் 26 சூன் 1953 அன்றும், பின்னர் 3 மாதம் கழித்து தமிழ் மொழியில் 11 செப்டம்பர் 1953 அன்றும் வெளியானது. இரண்டு பதிப்புகளும் விமர்சன ரீதியாகவும் வணிக ரீதியாகவும் வெற்றி பெற்றன. திரைப்படத்தின் சொற்றொடர்கள் பரவலாக மேற்கோள் காட்டப்பட்டு, அது வழிபாட்டு நிலையை அடைந்தது. இரண்டு பதிப்புகளும் சாவித்ரி மற்றும் நாகேஸ்வர ராவ் என இருவரின் வாழ்க்கையில் ஒரு பெரிய திருப்புமுனையை ஏற்படுத்தின.
கேள்வி: தேவதாஸ் (1953 திரைப்படம்) - நடிகர்கள் என்பது என்ன?
பதில்: * அக்கினேனி நாகேஸ்வர ராவ் - தேவதாஸ் * சாவித்திரி (நடிகை) - பார்வதி * சச்சு - சிறுவயது பார்வதி * லலிதா - சந்திரமுகி * எஸ். வி. ரங்கராவ் * எம். என். நம்பியார்
கேள்வி: தேவதாஸ் (1953 திரைப்படம்) - பாடல்கள் பற்றி நீங்கள் என்ன அறிந்துள்ளீர்கள்?
பதில்: இப்படத்திற்கு சி. ஆர். சுப்பராமன் இசையமைத்தார். பாடல் வரிகளை தெலுங்கு மற்றும் தமிழ் பதிப்புகளுக்கு முறையே சமுத்ராலா ராகவாச்சார்யா மற்றும் உடுமலை நாராயணகவி மற்றும் கே. டி. சந்தானம் ஆகியோர் எழுதினர்.